Ansøgning vedrørende projektleder til nyt frivilligt madkoncept

**Kreativ kok og journalist - stor erfaring med at føre projekter til dørs**

Jeg er af den klare overbevisning, at god mad kan skabe mening i livet og et projekt omhandlende mad, mennesker, sociale relationer og stop af madspild må derfor være dømt til succes. I mangler en til at bære projektet fremad, en der kan se projektet for sig og udvikle nye ideer hertil og her kommer jeg ind i billedet.

På baggrund af egen erfaring som leder, journalist, koncertafvikler og kok ved jeg, hvor mange brikker der skal være styr på for at få det hele til at gå op i en højere enhed i stillingen som projektleder.

Mine ambitioner i rollen som projektleder hos [tidligere virksomhed] vil bære præg af, at jeg har stor erfaring inden for kokkeverden og kan gøre brug af mit store netværk til at stable arrangementer på benene, fundraising og på udbredelsen af kendskabet til projektet. Jeg har masser af erfaring med frivilligt arbejde og afholdelse af støttearrangementer – eksempelvis har jeg startet en lektiecafé op for børn og unge i [tidligere virksomhed] samt afholdt støttearrangementer til fordel for [ngo].

Jeg arbejder på altid at få det bedste frem i mit team, så̊ de hele tiden føler sig sikre og trygge i deres arbejde, da jeg fra tidligere lederstilling ved, hvor vigtigt det er. Det gør jeg blandt andet ved at kommunikere klart, så alle har en forståelse af det projekt, som de indgår i.

Jeg er god til at netværke og skabe gode kunderelationer – og ved at sammenkoble det med tidligere nævnte erfaringer, er jeg sikker på, at kan bidrage til et succesfuldt projekt hos jer.

Som person er jeg fuld af energi og jeg har altid idéer til nye måder at gøre ting på - tidligere kollegaer kom altid til mig, hvis de manglede inspiration til at anskue tingene fra en anden og kreativ vinkel. Jeg stræber altid på at forbedre mig selv og det jeg leverer – noget jeg naturligvis vil tage med i denne stilling, så vi kan blive det mest innovative madkoncept i København

Jeg vil se frem til at høre fra jer og I er naturligvis mere end velkomne til at kontakte mig for yderligere oplysninger.

De bedste hilsner

[navn]